Елин Пелин
Под нашата стряха

chitanka.info

Под нашата стряха ластовичка

гнездо е свила.

И всяка сутрин слушам аз

приказка мила.

На свойте мънички деца

разправя тя

за въздух, за лъчи и ширини

безкрайни по света.

Разправя им за волна воля,

за ясна зора,

разправя им за юг далечен,

за сините моря.

Разправя им как те да хвръкнат

ще да знаят,

разправя им, а те я слушат —

и мечтаят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.